Куресарска тврђава
Куресарска тврђава (; ) средњовековна је тврђава која се налази у граду Куресаре у западно-естонском округу Сарема. Једно је од најочуванијих средњовековних утврђења на тлу Естоније.

Саграђена је у позно-готичком стилу и у основи представља једноставну грађевину опасану зидинама са централном грађевином у средини. У северном делу тврђаве налази се 37 метара висока одбрамбена кула, а одбрамбене зидине укупне дужине 625 метра накнадно су саграђене век касније. 

Градњу тврђаве започели су витезови Тевтонског реда вероватно током 1380-их година и првобитно је служила као седиште Езел-вичке бискупије. а савремени облик добија у време данске владавине над острвом (после 1559. године). У каснијим периодима тврђава је била значајно војно упориште, прво Швеђана, а након 1721. и Руса. 

Током 20. века извршене су две обимне реконструкције утврђења. Прву рестаурацију у периоду 1904−1912. предводили су архитекти Херман Зауберлих и Вилхелм Нојман, док је другу рестаурацију током 1968. предводио архитект Калви Алуве.

У тврђави се данас налази Музеј Сареме, а само утврђење уврштено је на списак културног наслеђа Естоније од изузетног значаја (заведено на списак под бројем 20868).

Галерија

Види још 
 Куресаре
 Сарема

Референце

Литература

Спољашње везе 

 Званичан сајт музеја Сареме

Историја Естоније
Тврђаве у Естонији
Објекти културног наслеђа Естоније
Округ Сарема